༄༅། །བྱང་ཆུབ་སེམས་དཔའི་ལྟུང་བ་བཤགས་པའི་ཊཱིཀྐ་
མཐོང་བ་དོན་ལྡན་བཞུགས་སོ། །
མཁས་གྲུབ་སངས་རྒྱས་ཡེ་ཤེས།
1
བདེ་གཤེགས་སོ་ལྔ་བླ་མ་ལྷག་པའི་ལྷ། །ཕྱག་འོས་ཀུན་ལ་གུས་པས་ཕྱག་འཚལ་
ལོ། །བྱང་ཆུབ་སེམས་དཔའི་ལྟུང་བ་བཤགས་པ་ཡི། །མདོ་སྡེ་ཟབ་མོའི་དོན་ནི་ཕྱོགས་ཙམ་
བརྗོད། །
དེ་ལ་འདིར། བདག་ཅག་གི་སྟོན་པ་བླ་ན་མེད་པ་ཐུབ་པའི་དབང་པོའི་ཞལ་སྔ་ནས་
ཀྱིས་འོ་སྐོལ་ཁམས་གསུམ་གྱི་གདུལ་བྱ་རྣམས་ཆགས་སོགས་ཉོན་མོངས་པ་བརྒྱད་ཁྲི་
བཞི་སྟོང་ལ་སྤྱད་པའི་གཉེན་པོར་ཆོས་ཀྱི་ཕུང་པོ་བརྒྱད་ཁྲི་བཞི་སྟོང་གསུངས་པ་དེ་དག་
མ་མོའམ་གཞི་དང་རྩ་བ་ལྟ་བུར་གྱུར་པ། འཕགས་པ་ཆོས་བཞི་བསྟན་པའི་མདོ་སྡེ་ཟབ་མོ་
དེ་ཉིད་ལས། དེའང་རྣམཔར་སུན་འབྱིན་པའི་ཀུན་ཏུ་སྤྱོད་པ་ནི། མི་དགེ་བའི་ལས་ལ་
པ་སྤྱོད་
པ་ན། དེ་ལ་འགྱོདཔ་མང་བ་ཡིན་ནོ། །ཞེས་གསུངས་པའི་དོན་ནི། བསླབ་པ་ཀུན་ལས་
བཏུས་པར། སྤྱིར་སྡིག་པའི་ཕུང་པོ་བཤགས་པ་དང་། བྱེ་བྲག་ཏུ་བྱང་ཆུབ་སེམས་དཔའི་
ལྟུང་བ་བཤགས་པ་གཉིས་སུ་ཕྱེ་ནས་བཤད་ཅིང༌། ལྟུང་བ་བཤགས་པ་ལའང་། ལྟུང་བ་ལྕི་
~58~

བྱང་ཆུབ་སེམས་དཔའི་ལྟུང་བ་བཤགས་པའི་ཊཱི་ཀ་མཐོང་བ་དོན་ལྡན།
ཡང་གི་སྒོ་ནས་བཅུ་ཚོགས་ལ་བཤགས་པ། ལྔ་ཚོགས་ལ་བཤགས་པ། གཅིག་གམ་གཉིས་
ཀྱི་མདུན་དུ་བཤགས་པ། སངས་རྒྱས་སུམ་ཅུ་སོ་ལྔའི་སྤྱན་ལམ་དུ་བཤགས་པ་དང་བཞི་
ཡོད་པར། འཕགས་པ་དཀོན་མཆོག་བརྩེགས་པའི་ཆོས་ཀྱི་རྣམ་གྲངས་འདུལ་བ་གཏན་ལ་
དབབ་པཉེ་བར་འཁོར་གྱིས་ཞུས་པ་ལས་གསུངས་ལ། དེ་རྣམས་ཀྱི་ནང་ནས་སྐབས་དོན།
སངས་རྒྱས་སུམ་ཅུ་སོ་ལྔའི་དྲུང་དུ་སྡིག་ལྟུང་བཤགས་ཚུལ་སྟོན་པ་ལ་མདོ་འདི་གསུངས།
འདིའི་དོན་བཤད་པ་ལ་གསུམ། སྡིག་ལྟུང་བཤགས་པའི་ཚུལ། དགེ་བ་བསྔོ་བའི་
ཚུལ། དོན་བསྡུས་ཏེ་ཡན་ལག་ཚང་བར་བསྟན་པའོ། །དེ་ཡང་དང་པོ་སྡིག་པ་བཤགས་པའི་
ཚུལ་ནི། ཇི་སྐད་དུ། ལྷག་པར་ལས་སྒྲུབ་སྦྱོང་བ་གནད་ཆེ་བས། །རྒྱུན་དུ་སྟོབས་བཞི་ཚང་
བ་བསྟེན་པ་གཅེས། །ཞེས་གསུངས་པ་ལྟར། གཉེན་པོ་སྟོབས་བཞི་ཚང་བའི་སྒོ་ནས་སྡིག་
ལྟུང་བཤགས་དགོས་པས།
འདི་ལ་བཞི། རྟེན་གྱི་སྟོབས་བསྟན་པའི་སྒོ་ནས་སྡི་ལྟུང་བཤགས་ཚུལ། གཉེན་པོ་
ཀུན་ཏུ་སྤྱོད་པའི་སྟོབས་བསྟན་པའི་སྒོ་ནས་སྡིག་ལྟུང་བཤགས་ཚུལ། རྣམ་པར་སུན་འབྱིན་
པའི་སྟོབས་བསྟན་པའི་སྒོ་ནས་སྡིག་ལྟུང་བཤགས་ཚུལ། ཉེས་པ་ལས་སླར་ལྡོག་པའི་
སྟོབས་བསྟན་པའི་སྒོ་ནས་སྡིག་ལྟུང་བཤགས་ཚུལ་ལོ། །དང་པོ་ནི། སངས་རྒྱས་ལ་སྐྱབས་
སུ་མཆིའོ་ཞེས་སོགས་གསུམ་གྱིས་བསྟན་ལ། དེ་འང་བདག་གི་སྡིག་ལྟུང་ཐམས་ཅད་བྱང་
ཞིང་དག་པར་དཀོན་མཆོག་གསུམ་མཁྱེན་སྙམ་པའི་སྒོ་ནས། སངས་རྒྱས་ལ་སོགས་པ་
དཀོན་མཆོག་གསུམ་ལ་སྙིང་ཐག་པ་ནས་སྐྱབས་སུ་འགྲོ་བ་ནི་རྟེན་གྱི་སྟོབས་ཡིན་ནོ། །
སྐྱབས་སོ་སོའི་ངོས་འཛིན་དང་སྐྱབས་སུ་འགྲོ་བའི་ཚུལ་སོགས་ནི་འཆད་དགོས་ནའང་མང་
བས་རེ་ཞིག་མ་བྲིས་སོ། །
གཉིས་པ་གཉེན་པོ་ཀུན་ཏུ་སྤྱོད་པའི་སྟོབས་ནི། བཅོམ་ལྡན་འདས་དེ་བཞིན་
~34-

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གཤེགས་པ་དགྲ་བཅོམ་པ་ཞེས་པ་ནས། རི་དབང་གི་རྒྱལ་པོ་ལ་ཕྱག་འཚལ་ལོ། །ཞེས་
པའི་བར་གྱིས་སྟོན་ལ། དེ་ཡང་ཐོག་མར་དེ་བཞིན་གཤེགས་པ་སུམ་ཅུ་སོ་ལྔ་ལ་ཕྱག་
འཚལ་བ་དང་། མཚན་བརྗོད་པའི་ཕན་ཡོན་བཤད་ན། སྡིག་པ་བཤགས་པ་ལ་སྤྲོ་ཤུགས་
དྲག་པོ་འབྱུང་བས་དེ་བརྗོད་ན། དེ་བཞིན་གཤེགས་པ་ཤཱཀྱ་ཐུབ་པ་ལ་ཕྱག་འཚལ་ལོ། །
ཞེས་བརྗོད་པས་བསྐལ་པ་ཁྲིའི་སྡིག་པ་འདག །དེ་བཞིན་དུ་རྡོ་རྗེའི་སྙིང་པོས་ནི་བསྐལ་པ་
ཁྲིའི་སྡིག་པ་འདག ། རིན་ཆེན་འོད་འཕྲོས་བསྐལ་པ་ཉི་ཁྲིའི་སྡིག་པ་འདག །ཀླུ་དབང་གི་
རྒྱལ་པོས་བསྐལ་པ་སྟོང་གི་སྡིག་པ་འདག །དཔའ་བོའི་སྡེས་བསྐལ་པ་སྟོང་གི་སྡིག་པ་
འདག །དཔལ་དགྱེས་ཀྱིས་བསྐལ་པ་ཉིས་སྟོང་སྡིག་པ་འདག །རིན་ཆེན་མེས་བསྐལ་པ་
ཉིས་སྟོང་གི་སྡིག་པ་འདག ། རིན་ཆེན་ཟླ་འོད་ཀྱིས་བསྐལ་པ་བརྒྱད་སྟོང་གི་སྡིག་པ་འདག །
མཐོང་བ་དོན་ཡོད་ཀྱིས་བསྐལ་པ་གཅིག་གི་སྡིག་པ་འདག །རིན་ཆེན་ཟླ་བས་མཚམས་
མེད་པ་ལྔའི་སྡིག་པ་འདག །དྲི་མ་མེད་པས་དེ་དང་ཉེ་བ་ལྔའི་སྡིག་པ་འདག །དཔལ་སྦྱིན་
གྱིས་ཞེ་སྡང་གིས་ཀུན་ནས་བསླངས་པའི་སྡིག་པ་འདག །ཚངས་པས་འདོད་ཆགས་ཀྱིས་
ཀུན་ནས་བསླངས་པའི་སྡིག་པ་འདག །ཚངས་པས་བྱིན་གྱིས་བསྐལ་པ་ཁྲིའི་སྡིག་པ་འདག
ཆུ་ལྷས་བསྐལ་པ་སྟོང་གི་སྡིག་པ་འདག །ཆུ་ལྷའི་ལྷས་བསྐལ་པ་ལྔ་སྟོང་གི་སྡིག་པ་འདག །
དཔལ་བཟང་གིས་བསྐལ་པ་ལྔ་སྟོང་གི་སྡིག་པ་འདག །ཙན་དན་དཔལ་གྱིས་བསྐལ་པ་
བདུན་གྱི་སྡིག་པ་འདག །གཟི་བརྗིད་མཐའ་ཡས་ཀྱིས་བསྐལ་པ་བདུན་གྱི་སྡིག་པ་འདག
འོད་དཔལ་གྱིས་ཕན་ཡོན་ཚད་མེད་པར་གསུང་། མྱ་ངན་མེད་པའི་དཔལ་གྱིས་གཏི་མུག་
གི་ཀུན་ནས་བསླངས་པའི་སྡིག་པ་འདག །སྲེད་མེད་ཀྱི་བུས་བག་ཆགས་ཀྱིས་ཀུན་ནས་
བསླངས་པའི་སྡིག་པ་འདག །མེ་ཏོག་དཔལ་གྱིས་ལུས་ཀྱི་སྒྲིབ་པ་ཐམས་ཅད་འདག །
ཚངས་པའི་འོད་ཟེར་གྱིས་ངག་གི་སྒྲིབ་པ་འདག ། པདྨའི་འོད་ཟེར་གྱིས་ཡིད་ཀྱི་སྒྲིབ་པ་
།
།
~60~

བྱང་ཆུབ་སེམས་དཔའི་ལྟུང་བ་བཤགས་པའི་ཊཱི་ཀ་མཐོང་བ་དོན་ལྡན།
ཐམས་ཅད་འདག
བ་པ་ཐམས་
།ནོར་དཔལ་གྱིས་དགེ་འདུན་གྱི་དཀོར་ལ་འབགས་པའི་སྒྲིབ་པ་ཐ
ཅད་འདག ། དྲན་པའི་དཔལ་གྱིས་གང་ཟག་ལ་སྐུར་པ་བཏབ་པའི་སྒྲིབ་པ་ཐམས་ཅད་
འདག །མཚན་དཔལ་གྱིས་ཕྲག་དོག་གིས་ཀུན་ནས་བསླངས་པའི་སྒྲིབ་པ་ཐམས་ཅད་
འདག །དབང་པོའི་ཏོག་གི་རྒྱལ་མཚན་གྱིས་ང་རྒྱལ་གྱིས་ཀུན་ནས་བསླངས་པའི་སྒྲིབ་པ་
ཐམས་ཅད་འདག །ཤིན་ཏུ་རྣམ་པར་གནོན་པས་ཕྲ་མའི་རིགས་ཟད་པར་བྱེད། གཡུལ་
ལས་ཤིན་ཏུ་རྣམ་པར་རྒྱལ་བས་ཉོན་མོངས་པའི་རིགས་ཟད་པར་བྱེད། རྣམ་པར་གནོན་པ་
གཤེགས་པས་གཞན་བྱེད་དུ་བཅུག་པའི་སྡིག་པ་འདག །ཀུན་ནས་སྣང་བ་བཀོད་པའི་
དཔལ་གྱིས་
ས་གཞན་གྱིས་བྱས་པ་ལ་རྗེས་སུ་ཡི་རང་བའི་སྒྲིབ་པ་ཟད་པར་བྱེད། རིན་ཆེན་
པདྨས་ཆོས་སྤོང་གི་སྒྲིབ་པ་ཟད་པར་བྱེད། རི་དབང་གི་རྒྱལ་པོས་བླ་མ་དང་རང་གི་དམ་
ཚིག་ཉམས་པའི་སྒྲིབ་པ་ཟད་པར་བྱེད་། དེ་བཞིན་གཤེགས་པ་དེ་དག་གི་མཚན་ལན་
གཅིག་བརྗོད་པ་དང་། ཡིད་ལ་དྲན་པས་བསྐལ་པ་གྲངས་མེད་པའི་སྡིག་པ་འདག་པར་
མདོ་ལས་གསུངས་པས། ཕན་ཡོད་དེ་དག་ཐུགས་ལ་བཞག་ནས་བཤགས་པ་ལ་འབད་
པར་བྱའོ། །
བཤགས་པ་བྱེད་པའི་ཚེ་མདུན་གྱི་ནམ་མཁར་རིན་པོ་ཆེ་སྣ་ཚོགས་པས་སྤྲས་པའི་ཁྲི་
དང་། པདྨ་དང་ཟླ་བའི་གདན་ལ་རྒྱལ་བ་ཤཱཀྱ་ཐུབ་པ་དབུས་དང་། དེ་བཞིན་གཤེགས་པ་
གཞན་རྣམས་ཕྱོགས་བཞི་དང་། སྟེང་འོག་རྣམས་སུ་བཞུགས་པར་གསལ་བཏབ་ནས།
ལུས་ཀྱིས་ཕྱག་འཚལ་བ་དང་། ངག་གིས་དེ་བཞིན་གཤེགས་པ་དེ་དག་གི་མཚན་བརྗོད་པ་
དང་། ཡིད་ཀྱིས་ཕྱག་འཚལ་བའི་ཕན་ཡོན་དང་། དེ་བཞིན་གཤེགས་པའི་ཡོན་ཏན་དྲན་
པའི་སྒོ་ནས་གུས་པས་འདུད་པར་བྱའོ། །འོ་ན་ཡུལ་གང་ལ་ཚུལ་ཇི་ལྟར་དུ་ཕྱག་འཚལ་བ་
ཡིན་ཞེ་ན། ཡུལ་དེ་བཞིན་གཤེགས་པ་སུམ་ཅུ་སོ་ལྔ་ལ་ཕྱག་འཚལ་བ་ལས་ཐོག་མར་
< ར! མ

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དབུས་སུ་བཞུགས་པའི་རྒྱལ་བ་ཤཱཀྱ་ཐུབ་པ་ལ་ཕྱག་འཚལ་བའི་ཚུལ་སྟོན་པ་ལ། བཅོམ་
ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་
དཔལ་རྒྱལ་པ་ཤཱཀྱ་ཐུབ་པ་ལ་ཕྱག་འཚལ་ལོ། །ཞེས་གསུངས།
འདིའི་དོན་ཅུང་ཟད་བཤད་ན། བདུད་བཞི་བཅོམ་ཞིང་སྐུ་བཞི་ཡེ་ཤེས་ལྔ་དང་ལྡན་
པ་དང༌། འཁོར་བ་དང་མྱ་ངན་ལས་འདས་པས་ན། བཅོམ་ལྡན་འདས་དང་། ཆོས་ཐམས་
ཅད་ཀྱི་དེ་བཞིན་ཉིད་དང་ཆོས་ཐམས་ཅད་མངོན་སུམ་དུ་གཤེགས་པ་དེར་མཁྱེན་པས་ན་
དེ་བཞིན་གཤེགས་པ་དང་། ཉོན་མོངས་པའི་དགྲ་བཅོམ་པས་ན་དགྲ་བཅོམ་པ་དང་། ཡོན་
ཏན་ཀུན་ཡང་དག་པ་སྟེ་ཇི་ལྟ་བ་བཞིན་དུ་རྫོགས་པས་ན་ཡང་དག་པར་རྫོགས་པ་ཞེས་བྱ་
ལ། ཉོན་མོངས་པའི་གཉིད་ལས་སངས་ཤིང་ཤེས་བྱ་ཐམས་ཅད་ལ་བློ་རྒྱས་པས་ན་སངས་
རྒྱས་ཞེས་བྱ་སྟེ། ཇི་སྐད་དུ། ཉོན་མོངས་གཉིད་ལས་སངས་ཕྱིར་དང་། །ཤེས་བྱ་ལ་ཡང་བློ་
རྒྱས་ཕྱིར། །སངས་རྒྱས་པདྨ་ལྟར་སངས་རྒྱས། །ཞེས་སོ། །མངོན་མཐོ་དང་ངེས་ལེགས་ཀྱི་
ཕུན་སུམ་ཚོགས་པ་དང་ལྡན་པས་ན་དཔལ་དང་སྤང་བྱ་མི་མཐུན་པའི་ཕྱོགས་ཐམས་ཅད་
ལས་རྒྱལ་བས་ན་རྒྱལ་བ་དང༌། ཤཱཀྱའི་རིགས་སུ་སྐུ་འཁྲུངས་པས་ཤཱཀྱ་ཞེས་བྱ་ལ། ཉོན་
མོངས་པའི་དགྲ་ཐུབ་པས་ན་ཐུབ་པ་ཞེས་བྱའོ། །
དེ་ལྟར་བཤད་པའི་ཐུབ་པ་དེ་ལ་ཕྱག་འཚལ་བའི་ཚུལ་ནི། བཟང་པོ་སྤྱོད་པའི་སྨོན་
ལམ་གྱི་མདོ་ལས་གསུངས་པ་ལྟར། འཇིག་རྟེན་ཁམས་ཀྱི་རྡུལ་ཇི་སྙེད་ཡོད་པའིགྲངས་
དང་མཉམ་པའི་ལུས་སྦྲུལ་ནས། རང་གི་ཡན་ལག་ལྔ་ས་ལ་རེག་པའི་ཕྱག་འཚལ་བ་ན།
སྤྲུལ་པའི་ལུས་དེ་དག་གིས་ཀྱང་ཡན་ལག་ལྔ་ས་ལ་རེག་པའི་ཕྱག་འཚལ་བར་མོས་པ་དང་།
ངག་གིས་དེ་བཞིན་གཤེགས་པ་སུམ་ཅུ་སོ་ལྔ་སོགས་གང་ལ་ཕྱག་འཚལ་བའི་ཡུལ་དེའི་
ཡོན་ཏན་རྒྱ་མཚོ་ཆེན་པོ་ལྟ་བུ་རྣམས་རང་གི་ལུས་དང་སྤྲུལ་པའི་ལུས་རེ་རེ་ལ་མགོ་བོ་
~62~

བྱང་ཆུབ་སེམས་དཔའི་ལྟུང་བ་བཤགས་པའི་ཊཱི་ཀ་མཐོང་བ་དོན་ལྡན།
གྲངས་མེད་པ་དང་། མགོ་རེ་རེ་ལ་ལྕེ་གྲངས་མེད་པ་སྤྲུལ་ནས་བརྗོད་པ་དང་། ཡིད་ཀྱིས་
རྡུལ་གཅིག་གི་སྟེང་ན་གངྒའི་ཆུ་ཀླུང་གི་བྱེ་མ་སྙེད་ཀྱི་རྡུལ་གྱི་གྲངས་དང་མཉམ་པའི་སངས་
རྒྱས་སྲས་བཅས་བཞུགས་པར་མོས་པ་དང་། མདོར་ན་ས་དང་བར་སྣང་ཐམས་ཅད་སངས་
རྒྱས་དང་བྱང་ཆུབ་སེམས་དཔའི་འཁོར་དང་བཅས་པས་གང་བར་མོས་ནས། དེ་དག་ལ་
གུས་པའི་སྒོ་ནས་འདུད་པར་བྱ་བ་ཡིན་ནོ། །
དེ་བཞིན་དུ་། དེ་བཞིན་གཤེགས་པ་རྡོ་རྗེ་སྙིང་པོས་རབ་ཏུ་འཇོམས་པ་ལ་ཕྱག་
འཚལ་ལོ། །ཞེས་སོགས་གཞུང་ལྷག་མ་རྣམས་ལ་ཡང་ཡུལ་གང་ལ་ཕྱག་འཚལ་བ་དང་།
ཚུལ་ཇི་ལྟར་དུ་ཕྱག་འཚལ་བ་གཉིས་ཀྱི་སྒོ་ནས་འཆད་ཚུལ་ཤེས་པར་བྱའོ། །གཞུང་དེ་དག་
གིས་སངས་རྒྱས་སུམ་ཅུ་སོ་ལྔ་ལ་ཕྱག་འཚལ་བ་དངོས་སུ་བསྟན་ནས་ཤུགས་ལ་མཆོད་པ་
འབུལ་དགོས་པར་ཡང་བསྟན་པས། ཕྱག་འཚལ་བའི་ཡན་ལག་དང་། མཆོད་པ་འབུལ་
བའི་ཡན་ལག་གཉིས་ཀ་བསྟན་ཏོ། །
གསུམ་པ་རྣམ་པར་སུན་འབྱིན་པའི་སྟོབས་བསྟན་པའི་སྒོ་ནས་སྡིག་ལྟུང་བཤགས་
ཚུལ་སྟོན་པ་ལ་གསུམ། སྡིག་ལྟུང་བཤགས་པའི་དཔང་པོ་མཛད་པར་གསོལ་བ་གདབ་པ་
དང་། བཤགས་བྱའི་སྡིག་སྒྲིབ་ངོས་གཟུང་བ། སྡིག་ལྟུང་ཇི་ལྟར་བཤགས་པའི་ཚུལ་ལོ། །
དང་པོ་ནི། དེ་དག་ལ་སོགས་པ་ཞེས་པ་ནས། དགོངས་སུ་གསོལ་ཞེས་པའི་བར་གྱིས་
བསྟན། དེའི་དོན་ནི་གོང་དུ་བཤད་པའི་སངས་རྒྱས་སུམ་ཅུ་སོ་ལྔ་པོ་དེ་དག་ལ་སོགས་པ།
ཕྱོགས་བཅུའི་འཇིག་རྟེན་གྱི་ཁམས་ཐམས་ཅད་ན་སངས་རྒྱས་བཅོམ་ལྡན་འདས་གང་ཇི་
སྙེད་ཅིག་བཞུགས་ཏེ་ཞེས་པས་ཆོས་སྐུ་ཐོབ་པ་དང་། འཚོ་ཞིང་གཞེས་པས་ལོངས་སྤྱོད་
རྫོགས་པའི་སྐུ་ཐོབ་པ་དང་། སངས་རྒྱས་བཅོམ་ལྡན་འདས་དེ་དག་ཐམསཅད་བདག་ལ།
ཞེས་པས་སྤྲུལ་པའི་སྐུ་ཐོབ་པར་བསྟན་པ་ལྟར་གྱི་སངས་རྒྱས་བཅོམ་ལྡན་འདས་སྐུ་གསུམ་
~~63~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བརྙེས་པ་དེ་དག་བདག་ལ་བརྩེ་བ་ཆེན་པོས་ཉེ་བར་དགོངས་ཏེ། བདག་གི་སྡིག་ལྟུང་
བཤགས་པའི་དཔང་པོ་མཛད་དུ་གསོལ། ཞེས་གསོལ་བ་བཏབ་ནས་ཉིན་དང་མཚན་དུ་
སྡིག་ལྟུང་བཤགས་པ་ལ་འབད་དགོས་ཏེ། འཕགས་པ་དཀོན་མཆོག་བརྩེགས་པ་ལས།
བྱང་ཆུབ་སེམས་དཔའ་མཚམས་མེད་པ་ལྔ་དང་ལྡན་པའི་ལྟུང་བ་དང་། བུད་མེད་ལས་བྱུང་
བའི་ལྟུང་བ་དང་། ལག་པ་ལས་བྱུང་བའི་ལྟུང་བ་དང་། ཁྱེའུ་ལས་བྱུང་བའི་ལྟུང་བ་དང༌།
མཆོད་རྟེན་ལས་བྱུང་བའི་ལྟུང་བ་དང་། དགེ་འདུན་ལས་བྱུང་བའི་ལྟུང་བ་དང་། དེ་ལས་
གཞན་པའི་ལྟུང་བ་ལྕི་བ་རྣམས་ནི་སངས་རྒྱས་སུམ་ཅུ་སོ་ལྔའི་སྤྱན་སྔར་གཅིག་པུས་ཉིན་
མཚན་དུ་བཤགས་པར་བྱའོ་ཞེས་གསུངས་པའི་ཕྱིར་རོ། །
གཉིས་པ་བཤགས་བྱའི་སྡིག་པ་ངོས་འཛིན་པ་ལ། མདོར་བསྟན་པ། རྒྱས་པར་
བཤད་པ་གཉིས། དང་པོ་སྟོན་པ་ལ། བདག་གི་སྐྱེ་བ་འདི་དང་། ཞེས་པ་ནས། བགྱིས་པ་
ལ་རྗེས་སུ་ཡི་རང་བའམ། ཞེས་པའི་བར་གསུངས། དེའི་དོན་ནི། བདག་གིས་སྐྱེ་བ་འདིར་
སྡིག་པའི་ལས་དངོས་སུ་བགྱིས་པ་དང༌། བརྒྱུད་ནས་གཞན་བགྱིད་དུ་བཅུག་པ་དང་།
གཞན་གྱིས་བྱས་པ་ལ་རྗེས་སུ་ཡི་རང་བྱས་པ་དང༌། ཚེ་འདིར་མ་བྱས་ཀྱང་། སྐྱེ་བ་ཐོག་
མའི་མཐའ་མ་མཆིས་པ་ནས། སྐྱེ་བ་འདི་ལ་ཐུག་གི་བར་དུ་ལས་དང་ཉོན་མོངས་པའི་
དབང་གིས་ཡང་དང་ཡང་དུ་འཁོར་བར་འཁོར་ཞིང་། དེ་ལྟར་འཁོར་བའི་སྐྱེ་གནས་ཐམས་
ཅད་དུ་སྡིག་པའི་ལས་བདག་གིས་དངོས་སུ་བགྱིས་པ་དང་། བརྒྱུད་ནས་བགྱིད་དུ་བཅུག་
པ་དང་། གཞན་གྱིས་བགྱིས་པ་ལ་རྗེས་སུ་ཡི་རང་བྱས་པའི་སྡིག་པ་རྣམས་བཤགས་བྱའི་
སྡིག་པ་མདོར་བསྟན་པ་ཡིན་ནོ། །
གཉིས་པ་རྒྱས་པར་བཤད་པ་ལ་གསུམ། དཀོན་མཆོག་གི་དཀོར་ལ་འབགས་པའི་
སྡིག་པ་བཤད་པ། མཚམས་མེད་ལྔའི་སྡིག་པ་བཤད་པ། མི་དགེ་བ་བཅུསབསྡུས་པའི་
~64~

བྱང་ཆུབ་སེམས་དཔའི་ལྟུང་བ་བཤགས་པའི་ཊཱི་ཀ་མཐོང་བ་དོན་ལྡན།
སྡིག་པ་བཤད་པའོ། །དང་པོ་སྟོན་པ་ལ། མཆོད་རྟེན་གྱི་དཀོར་རམ་ཞེས་པ་ནས། འཕྲོག་
པ་ལ་རྗེས་སུ་ཡི་རང་བའམ་ཞེས་པའི་བར་བྱུང་བ་དེའི་དོན་བཤད་ན། སྐབས་འདིའི་མཆོད་
རྟེན་ནི་སངས་རྒྱས་དཀོན་མཆོག་དང་། ཆོས་དཀོན་མཆོག་གཉིས་ཡིན་ལ། དཀོར་ནི་དེའི་
མཆོད་རྫས་ཡིན་ནོ། །དེ་ལ་གནང་བ་མེད་པ་ལོངས་སྤྱད་ན་མཆོད་རྟེན་གྱི་དཀོར་འཕྲོགས་
པར་འགྲོའོ། །དེ་ལྟར་སངས་རྒྱས་དང་ཆོས་དཀོན་མཆོག་གཉིས་ཀྱི་དཀོར་བདག་གིས་
དངོས་སུ་འཕྲོག་པ་དང་། དེའི་སྟེང་དུ་དགེ་འདུན་གྱི་དཀོར་ནི་འཕགས་པའི་གང་ཟག་དགེ་
འདུན་དཀོན་མཆོག་དངོས་ཀྱི་རྫས་ཡིན་ལ།དེ་ལ་གནང་བ་མེད་པར་རང་གིས་དངོས་སུ་
ལོངས་སྤྱད་ན་དགེ་འདུན་དཀོན་མཆོག་གི་དཀོར་འཕྲོག་པར་འགྱུར་བས། དཀོན་མཆོག་
གསུམ་ཀའི་དཀོར་ལ་འབགས་པའི་སྡིག་པར་བསྟན་ཏོ། །
དེ་ནས་ཕྱོགས་བཅུའི་དགེ་འདུན་གྱི་དཀོར་ཞེས་པ་ནི། ཕྱོགསབཅུའི་